JUDEȘUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 21.08.2017, ora 930,în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local , convocată prin Dispoziţia primarului cu nr. 116 /16.08.2016 a d-lui primar Valea Nicolae. La şedinţă participă 10 consilieri locali din totalul de 11.

 Președintele de ședință, d-l Alb Dănuţ prezintă Ordinea de zi:

 1. Proiect de hotărâre privind aprobarea valorii de investitie a proiectului ” Înfiinţare si dotare gradinita P+1, în localitatea Groseni , comuna Archis, judetul Arad ”.

2. Proiect de hotărâre privind solicitarea unei Scrisori de Garantare de la FNGCIMM SA IFN.

 3. Proiect de hotărâre privindconstatarea incetarii prin demisie a mandatului de consilier local din partea PSD a d-lui Batrin Ignat şi declararea postului de consilier vacant din partea PSD.

 4.Diverse.

 D-l Alb Dănuț, Președintele de ședință supune la vot Ordinea de zi, toți cei 10 consilieri locali prezenți sunt ,,pentru”, este adoptată Hotărârea Consiliului Local nr.50/21.08.2017.

 În continuare este supus la vot Procesul-verbal încheiat în ședința ordinară din data de 31.07.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, toți cei 10 consilieri locali prezenți sunt ,,pentru”, este adoptată Hotărârea Consiliului Local nr.51/21.08.2017.

 Se trece la primul punct de pe Ordinea de zi: Proiect de hotărâre privind aprobarea valorii de investitie a proiectului ” Înfiinţare si dotare gradiniţă P+1, în localitatea Groşeni , comuna Archiş, judeţul Arad ”.

 D-l Valea Nicolae, primarul Comunei Archiș, prezintă acest proiect precizând că valoarea totală aproiectului este de 1.265.568,51 lei din care: 1.048.068,71 lei valoare eligibilă şi 217.499,80 lei valoare neeligibilă, rezultată în baza Contractului de finanțare, aşadar avizele și alte documentații cum ar fi PSI,SF-urile, PT, etc. sunt plătite succesiv de către Comuna Archiș.

 D-l consilier Alb Dănuț întreabă când trebuie dați banii .

 D-l Pantea Nicolae, viceprimarul comunei, afirmă că partea neeligibilă a comunei va fi plătită succesiv, odată cu tranșele plătite de Fondul National de Garantare a Creditelor pentru Intreprinderile Mici si Mijlocii SA-IFN.

 D-l consilier Bociort Den-Vasile întreabă când începe lucrarea.

 D-l Valea Nicolae, primarul Comunei Archiș,spune că ultima zi este 25 august și speră că ne vom încadra în termen, vor fi trimiși banii necesari pentru avans, altfel până anul viitor nu se va mai putea face nimic.

 Președintele de ședință supune la vot primul punct de pe Ordinea de zi: Proiect de hotărâre privind aprobarea valorii de investiţie a proiectului ” Înfiinţare şi dotare gradiniţă P+1, în localitatea Groşeni , comuna Archiş, judetul Arad ”, toți cei 10 consilieri locali prezenți sunt ,,pentru”, este adoptată Hotărârea Consiliului Local nr.52/21.08.2017.

 În continuare, d-l Pantea Nicolae, viceprimarul comunei, prezintă al doilea punct de pe Ordinea de zi: Proiect de hotărâre privind solicitarea unei Scrisori de Garantare de la FNGCIMM SA IFN, care este in valoare de 524.000,00 lei, in vederea garantării obligaţiilor de plată a avansului în valoare de. 524.000,00 lei din fondurile nerambursabile pentru implementarea proiectului intitulat “ Infiinţare şi dotare grădinița P+1, în localitatea Groşeni, comuna Archiş, judeţul Arad “.

 D-l Anta Gheorghe-Florin, secretarul comunei, spune că plata comisionului este de 9.694,00 lei ..

Se supune la vot al doilea punct de pe Ordinea de zi: Proiect de hotărâre privind solicitarea unei

Scrisori de Garantare de la FNGCIMM SA IFN, toți cei 10 consilieri locali prezenți sunt ,,pentru”,

este adoptată Hotărârea Consiliului Local nr.53/21.08.2017.

 D-l Anta Gheorghe-Florin, secretarul comunei, prezintă al treilea punct de pe Ordinea de zi: Proiect de hotărâre privindconstatarea încetării prin demisie a mandatului de consilier local din partea PSD a d-lui Batrin Ignat şi declararea postului de consilier vacant din partea PSD, precizând că în data de 4.08.2017, d-l Bătrîn Ignat și-a depus demisia din funcția de consilier local al Consiliului Local Archiș, postul acestuia rămânând vacant.

 D-l consilier Alb Dănuț, Președintele de ședință supune la vot al treilea punct de pe Ordinea de zi: Proiect de hotărâre privindconstatarea incetarii de drept a mandatului de consilier local din partea PSD a d-lui Batrin Ignat şi declararea postului de consilier vacant din partea PSD, toți cei 10 consilieri locali prezenți sunt ,,pentru”, este adoptată Hotărârea Consiliului Local nr.54/21.08.2017.

 La punctul Diverse, d-l Pantea Nicolae, viceprimarul comunei,le aduce la cunoștință d-lor consilieri faptul că, vineri (18.08.2017) a avut loc o întâlnire a reprezentanților G.A.L.-ului cu primarii din județ la care a participat și dânsul și se dorește accesarea de către Comuna Archiș a unui proiect privind achiziționarea unui tractor cu destinația, în special deszăpezire, utilat cu : remorcă sărăriță, utilaj săpat gropi, drujbă, tractoraș Viking, tocător de resturi vegetale, cosâtoare și mai precizează că pentru demararea acestui proiect va fi necesară întocmirea unei documentații, vor trebui aprobate niște hotărâri în vederea aprobării indicatorilor de buget, deoarece termenul de demarare a proiectului este de 30 de zile.

 D-l consilier Hărdăuț Pavel întreabă dacă nu s-ar putea achiziționa altceva în locul tractorașului Viking, deoarece nu este așa de util pentru comună.

 D-l Pantea Nicolae, viceprimarul comunei, spune că d-nii consilieri pot veni și cu alte propuneri dacă vor, acesta fiind doar unul dintre pachetele prezentate.

 D-l consilier Alb Dănuț propune să se ia un astfel de utilaj, avându-se în vedere că se dorește înființarea unui parc și a unui teren de fotbal și atunci ar fi util.

 D-l consilier Denuț Andrei spune că ar fi util și un tractor cu încărcător frontal.

 D-l Pantea Nicolae, viceprimarul comunei,spune că deocamdată doar atât se poate accesa, 5 ani de zile acel utilaj rămâne cu aceeași destinație, valoarea proiectului este de 50.000 €, fiind achiziționat pentru Gospodărirea comunală.

 În continuare d-l primar Valea Nicolae prezintă cererea unei firme Castore Trade SE, cu sediul în Praga, Republica Cehă, reprezentată de d-l Picello Adrianocare dorește concesionarea unei suprafețe de teren de 1,5 ha, în vederea amplasării a două hale de producţie de 2000 m2 fiecare unde vor fi produse paste făinoase, biscuiți și prăjituri, d-nii care au depus cererea spunând că vor avea nevoie pentru început de 50 de muncitori, cu posibilitatea de a mai crea, pe viitor, încă 50 de locuri de muncă.De asemenea spune că li s-au pus la dispoziție , spre vizualizare, câteva locuri, d-nii optând pentru terenul de la intrarea în localitatea Nermiș.

 D-l consilier Alb Dănuț întreabă dacă nu vor fi probleme cu Urbarialiștii pentru acel loc.

 D-l primar spune că acel teren este cuprins în P.U.G. și consideră că va fi ceva bun pentru locuitorii comunei , în ceea ce privește locurile de muncă, susținând că firma respectivă se ocupă și cu producția de alun, din discușiile avute cu persoanele care au depus cererea în numele firmei .

 În continuare, d-l primar prezintă o altă cerere din partea d-lui Cilan Nicolae, care, dorește, de asemenea concesionarea unei suprafețe de teren de 2-3 ha, care se află în imediata apropiere a proprietății sus-numitului, în vederea amplasării unor căsuțe mobile şi alte elemente de recreere pentru construirea unui parc de paintball și având în vedere și amenajarea vechii pescării.

 D-l Anta Gheorghe-Florin, secretarul comunei, precizează că o parte din terenul respectiv este cuprins în fond forestier, dar acolo nu se află decât niște vegetație răzleață..

 D-l consilier Denuț Florin întreabă dacă nu se face, iar, o încurcătură.

 D-l Pantea Nicolae, viceprimarul comunei,spune că , din discuțiile avute cu d-l Cilan,nu va fi modificat nimic pe terenul respectiv, fiind doar amplasate câteva obiecte, un astfel de parc fiind făcut și în zona Brașovului și, acolo nimic nu este ilegal. De asemenea, d-l viceprimar spune că a văzut la fața locului și, chiar le recomandă d-lor consilier să facă o vizită pe proprietatea numitului Cilan pentru a vedea câte lucruri bune a făcut

acolo și chiar în împrejurimi a adus o mulțime de îmbunătățiri, curățând spinii, fîcând un loc pentru circulația cu

ATV-uri , a făcut un loc de acces, a regularizat iazul și altele, toate acestea din banii proprii și din câte a văzut și din discuțiile avute toate sunt lucruri bune pentru comună, deoarece se dorește înființarea unei zone de agrement, făcându-se astfel cunoscută și comuna și poate vor fi atrași și alți investitori, în vederea creării de locuri de muncă pentru locuitori, în apropiere.

 D-l primar spune că trebuie găsită calea legală, deoarece toate acestea sunt lucruri benefice pentru locuitorii comunei, deoarece vor fi înființate noi locuri de muncă.

 D-l consilier Bociort Den-Vasile spune că nu are nimic cu d-l Cilan, dar oamenii din localitatea Archiș spun că ar fi pus barieră la teren.

 D-l primar, d-l secretar și d-l viceprimar precizează că s-a pus o barieră, dar pe terenul proprietate personală.

 D-l consilier Hărdăuț Pavel propune să se rezolve problema cu terenul, să se găsească calea legală și să se demareze lucrările.

 D-l consilier Denuț Florin spune că atunci când a fost cuprinsă pășunea în fond forestier s-au făcut încurcături și nu-și dorește să se întâmple așa și acum și să existe probleme cu locuitorii din Archiș și întreabă dacă suprafaţa respectivă de teren nu este închiriată Asociației ,,Archișana.

 D-l Pantea Nicolae precizează că terenul respectiv este al Comunei Archiș și nu al locuitorilor din Archiș și nu tot terenul este închiriat Asociației, d-nii consilieri putând să facă o vizită acolo.

 D-l primar Valea Nicolae prezintă o altă cerere din partea unui asistent personal al unei persoane, care a împlinit vârsta de 100 de ani, este veteran de război și care solicită 5 m3 de lemn.

 D-l consilier Alb Dănuț propune să i se dea 7 m3 , deoarece o să meargă cu remorca până în pădure şi o să constate că nu este plină , apoi, cu siguranţă o să-i ceară pădurarului să-i mai dea lemn pentru umplerea remorcii .D-nii consilieri sunt de acord cu propunerea făcută.

 D-l consilier Hărdăuț Pavel întreabă dacă şanţurile au garanţie, pentru că la Groşeni 5 m nu au fost făcute bine,iar la Bîrzeşti de 3 ani tot repetă acelaşi lucru şi mai face o referire privitor la gunoaie spunând că a pus coşul de gunoi de 200 litri lângă containerul mare şi cei de la firma de salubrizare au golit doar jumătate din container şi nici nu s-au atins de tomberonul mic..

 D-l primar Valea Nicolae spune că există garanţie 10 ani, dar problema respectivă s-a ivit deoarece s-a circulat cât a fost betonul proaspăt pus, dar vor veni la stropiri şi se va rezolva problema.

 D-l consilier Hărdăuț Pavel spune că la Satul de vacanţă, în urma serbării ,,Întâlnirea codrenilor” a rămas mizerie, fiind plin de plasticuri.

 D-l viceprimar Pantea Nicolae precizează că luni, imediat după sărbătoare s-a făcut curăţenie.

 D-l primar Valea Nicolae îl cheamă pe Răzban Florin, cel care s-a ocupat de curăţenie.

 D-l consilier Denuț Florin spune că acolo, pe drumul forestier nu s-a făcut curăţenie.

 D-l consilier Alb Dănuț întreabă care este situaţia becurilor din comună.

 D-l viceprimar Pantea Nicolae răspunde că s-a luat legătura cu firma , vineri sau luni vor veni să-şi facă necesarul şi să la schimbe pe cele arse,deoarece când a fost furtuna au apărut problemele.

 D-l primar Valea Nicolae spune că a discutat cu paza de noapte, aceştia au numărat becurile, sunt în număr de 22, 21 la Groşeni şi unul nu face contact, la Archiş.

 D-l consilier Bociort Den-Vasile spune că la Rugă ar trebui curăţat şanţul.

 D-l consilier Alb Dănuț întreabădespre situaţia drumului dintre Groşeni şi Archiş şi cum se numeşte firma care face lucrările.

 D-l primar Valea Nicolae spune că firma se numeşte Axela şi ei tot promit că vin săptămâna.viitoare, începând de luni.

 D-l consilier Denuț Andrei spune că proiectantul nu a mai venit la drumul de la Cimitir la Bîrzeşti.

 D-l primar Valea Nicolae ia legătura telefonic cu proiectantul şi acesta îi promite că va veni, d-l primar mai precizând că achiziţia se va face prin SEAP sau prin atribuire directă.

 D-l consilier Denuț Florin aduce în discuţie, la fel ca şi luna trecută problema iluminatului la terenul de fotbal, precizând că sunt deja 3 luni de când s-a ivit.

 D-l primar Valea Nicolae spune că a discutat şi se va rezolva problema respectivă.

 D-l consilier Denuț Florin solicită hotărârea consiliului local cu bugetul.

 D-l Anta Gheorghe-Florin, secretarul comunei, spune că o va pune la dispoziţia consilierilor, dar bugetul nu l-a primit avizat de Finanţe, ci doar aşa cum l-au văzut şi d-nii consilieri odată cu proiectul de hotărâre.

 D-l consilier Denuț Florin face o referire cu privire la Partida de la Archişel, precizând că a auzit că s-a luat hotărârea de a fi vândută la licitaţie şi întreabă dacă nu trebuiau cei de la RPL Ocolul Silvic ,,Dumbrava”să facă un Memoriu pentru fiecare partidă şi să lase la latitudinea Consiliului Local hotărârea.

 D-l consilier Alb Dănuț spune că este una dintre persoanele care s-a opus acelei hotărâri şi partida respectivă va fi scoasă la prestări servicii, începând cu 1 septembrie.

 D-l consilier Denuț Florin spune că din sursele sale a aflat că planul era să rămână pentru populaţie partida de la Hăşmaş, ceea ce nu era normal şi consideră că dacă erau trimise Carnetele de inventariere, se putea face o Comisie la nivelul Consiliului Local, care ar fi putut să verifice la faţa locului.

 D-l consilier Alb Dănuț precizează că Şeful de ocol va pune la dispoziţia consilierilor locali Caietele de inventariere.

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 21.08.2017.

PREŞEDINTE DE ŞEDINŢĂ SECRETAR

 DĂNUŢ ALB GHEORGHE-FLORIN ANTA